Dell laat datacenters groeien met SDN-Enabled Fabric | Channelweb.nl
Dit artikel is afkomstig van Channelweb.nl (https://www.channelweb.nl/artikel/4707704). © Jaarbeurs IT Media. breedte = "428" hoogte = "640" class = "aligncenter size-full wp-image-460" /> Plaas die wingerdstok eenvoudig in die algemene nabyheid van die struik en gee die wingerdstok `n aanduiding van wat daarvoor verwag word bietjie bamboesopskrif in die regte algemene rigting ... kyk noukeurig en jy sal dit in die foto hierbo sien).
genotcahin.ru » Vrae » Ruimtebesparende wenk: struikgewas op `n struik Boekbespreking: Opgestaan – deel 1
Boekbespreking: Opgestaan – deel 1	Geskryf deur Slabbert le Cornu	Woensdag, 20 Julie 2011 21:40	(Kyk oorspronklike artikel by http://proregno.wordpress.com/2011/07/20/boekbespreking-opgestaan-deel-1/)
Deel 2: http://proregno.wordpress.com/2011/07/27/boekbespreking-opgestaan-deel-2/
Deel 3: http://proregno.wordpress.com/2011/07/28/boekbespreking-opgestaan-deel-3-fundamentalisme/
Deel 4: http://proregno.wordpress.com/2011/08/01/boekbespreking-opgestaan-%E2%80%93-deel-4-verdagte-teoloe/
Deel 5: http://proregno.wordpress.com/2011/08/09/boekbespreking-opgestaan-%E2%80%93-deel-5-akkreditasie/
Deel 6: http://proregno.wordpress.com/2011/08/15/boekbespreking-opgestaan-deel-6-moenie-weifel-nie/
Boekbespreking: Opgestaan: Studente se stryd om geloof by Tukkies in die jare 2001-2006, deur Ferdie Mulder. Opgestaan Publikasies: Cambridge, England. 2011. 343bl. Hier verkrygbaar.
‘n Paar aanhalings om mee te begin:
“. . . Jesus het daarom nie letterlik uit die dood opgestaan nie, bevind die radikale historiese metode . . . Hulle [die NH] wek twyfel oor sy werklike, liggaamlike, historiese opstanding uit die dood en bring dus die kern van ons geloof in ’n opgestane Here in die gedrang.” – Algemene Sinode Kommissie van die NG Kerk se verklaring oor die Nuwe Hervorming, wat in 2003 amptelike status op Algemene Sinode vlak gekry het.
“… hoe meer ek daaroor dink en skryf, hoe minder kan ek op daardie vraag net eenvoudig “Ja” antwoord (op ‘n vraag of Jesus liggaamlik opgestaan het en die graf leeg is – slc). Inteendeel, ek het behoefte om met my hele hart daarteen te protesteer, omdat die vraag en die manier waarop die vraag geformuleer en gevra is, ’n teologie oor die opstanding verteenwoordig wat ek nooit kan onderskryf nie … Die mense wat vreeslik klem lê daarop dat alles [Jesus se opstanding] net so letterlik gebeur het en waar is, én dié wat glo dat dit meer figuurlik en metafories verstaan moet word, glo almal op grond van die geloof wat ons ontvang het. . . Ons moet tog nie weer van ons geloof ’n dwingende sisteem maak waarin almal ewe netjies moet inpas en presies dieselfde moet glo nie. . . Of jy nou “metafories glo” en of jy “letterlik glo”, uiteindelik is die vraag of jy saam met Petrus bely dat Jesus die Christus is, die Een wat God se hart vir ons oopmaak waardeur ons gered word” - prof. Julian Müller, NG dosent in Praktiese Teologie by die Universiteit van Pretoria,in sy boek Opstanding.
“Die Satan as, of die duiwel dan as ’n persoon hoe ’n mens dit nou ook al sal wil probeer verduidelik of verklaar is nie deel van my beskouing daaroor nie . . . ek kan nie dink dat dit nodig is vir mense . . . dat ons konsepte soos die Hel en die Duiwel wat daarin funksioneer so op ’n letterlike manier moet glo . . . nie” – prof. Julian Müller, tydens die tweede Universiteitsverhoor van mnr. Ferdie Mulder, 2-5 Oktober 2006.
“Die Bybel is die produk van die gekonkel van mense!” – prof Jurie Le Roux, professor in OT by die UP.
“Vir die eerste eeuse Christene het Jesus opgestaan, omdat dit deel van hul wêreldbeeld was. Vandag kan ons dit nie meer so verstaan nie.” – prof Jurie Le Roux aan teologiese student Ferdie Mulder op 19 Junie 2004 na ‘n eksamenvraestel.
“Van Aarde se boek oor die historiese Jesus (Fatherless in Galilee, waarin hy die maagdelike verwekking van Christus verwerp en beweer Christus is ‘n buite-egtelike kind – slc) is ‘n hoogtepunt in die Suid-Afrikaanse Bybelwetenskap” – prof. Jurie Le Roux.
“Waarom hierdie boek lees? As Jesus nie letterlik die dood oorwin het nie, en sommige teoloë se skeptiese of akkommoderende uitsprake die waarheid is, dan dink ek dat dit álmal wat hulself Christene noem, raak. Want dan, ten minste soos Paulus dit verstaan, geld die woorde: “As die dooies nie opgewek word nie, ‘laat ons eet en drink, want more sterf ons!’” (1 Korintiërs 15:32). Indien sommige skeptiese teoloë egter verkeerd is (soos ek werklik glo), dan hoop ek dat hierdie boek inligting en interpretasies mag bevat wat gelowiges kan inlig oor wat agter die skerms aan die gang was (ten minste in 2001-2006). Hopelik is daar ook interpretasies wat gelowiges kan help om dinge in ’n breër perspektief te plaas. Dalk is daar hopelik ook ’n paar baie klein bakens van hoop.” – Ferdie Mulder oor sy boek, Opgestaan.
“ … to keep Gospel truth in the Church is of even greater importance than to keep the peace… Yes! peace without truth is a false peace; it is the very peace of the devil. Unity without the Gospel is a worthless unity; it is the very unity of @#!*% . Let us never be ensnared by those who speak kindly of it.” – JC Ryle
Die Nederduits Gereformeerde Kerk (NGK) bely ‘amptelik’ dat Christus liggaamlik opgestaan het volgens die aanhaling heel bo, maar hul optredes deur hul instellings en vergaderings bevestig dit nie. Met die mond word Christus se liggaamlike opstanding mooi ‘amptelik’ bely, maar met daad word Hy indirek verloën, deur hul vergaderings wat hul nie aan die juk van Christus onderwerp nie, wat meer op mense as op Christus vertrou, nie die suiwere evangelie deur die tug orals handhaaf nie en juis dié vervolg wat hulle oor hul dwalings (en liefdelose verdraagsaamheid van dwalings) aanspreek (NGB artikel 29 oor die kenmerke van die ware en valse kerk).
Dit is die konklusie waarby ek uitgekom het na ek die boek Opstanding die afgelope week gelees het.
Om hierdie sterk uitspraak van my te bewys, wil ek elkeen wat die kerk van ons Here Jesus Christus liefhet in Suid-Afrika, en veral elke ware gelowige wat nog in die NGK lidmaat is, sterk aanbeveel om hierdie boek van Ferdie Mulder te lees, peinsend, biddend … treurend … en weer te besin oor vir wie en waarvoor u u bydraes en kragte gee en waar u toelaat dat u en u kinders in die geloof (ongeloof?) gevoed word.
Die afgelope week, waar ek saam met my gesin en skoonfamilie die pragtige natuurskoon in die Bosveld kon geniet het, het ek Ferdie se boek gelees (nie ‘gestudeer’ nie, ek was op verlof!), en daarna het ek gehuil voor die Here oor die kerkverband wat ek ook eens liefgehad het, waarin ek ook groot geword het, waar ek ook belydenis afgelê het, en waarin baie van my familie hul nog steeds bevind.
Ferdie probeer nie ‘neutraal’ of ‘objektief’ oorkom nie, dankie daarvoor, hy getuig met ‘n kalmte en nederige bewoëndheid oor die hartseer gebeure van die jare 2001 tot 2006 aan die teologiese fakulteit by Tukkies, ook met erkenning vir die eie foute wat hy langs die pad gemaak het (wat niks is in vergelyking met die dodelike dwalinge en onreg wat hy en ander moes verdra het nie). Na al die gebeure en leed wat hom aangedoen is, wil ek hom gelukwens dat hy ondanks alles nie